જાગૃત થવું એટલે શરીરનું માત્ર ઊંઘમાંથી ઊઠવું એમ નહિ, પરંતુ મનને - હૃદયને સંવેદનાથી જાગૃત કરવું, પરદુઃખે દુઃખી થવું, કોઈની અસહાયતામાં એનું સન્માન જળવાય એમ એની પડખે ઊભા રહેવું, માત્ર અધિકારોની જ વાત કરવી એમ નહિ બલ્કે જવાબદારીઓનું વહન કરવું, પોતાના જ સ્વાર્થનું નહિ પરંતુ સર્વના હિતનું વિચારવું અને એ પ્રમાણે વર્તવું, નાગરિક ધર્મ નાની નાની બાબતોમાં સાચવવો અને યોગ્ય વિવેક સાથે સામાજિક જવાબદારીને અનુસરવું, સંપ્રદાય કે ધર્મ ભલે સ્વયં ગમે તે મુજબ અનુસરીએ પરંતુ માનવધર્મ ક્યારેય ચુકીએ નહિ. . . આવું થાય ત્યારે પ્રત્યેક જન જન જાગૃત બને ત્યારે શુભ વિચારોની અને શુભ આચારોની એક માનવસાંકળ આપોઆપ રચાય છે.